**NYHEDSBREV nr. 14**

**Danmark i rummet ‒ fra Tycho Brahe til Andreas Mogensen**

***Nu udkommer endnu otte små illustrerede bøger i serien Vild med Viden om Danmark i rummet.***

***Der er i alt udgivet 56 Vild med Viden bøger***

Danmark er blevet en rumnation. Bøgerne giver indblik i alt det Danmarks fantastiske rumforskere har fundet ud af gennem tiden. Det startede med Tycho Brahe i 1500-tallet, der opdagende at himlen forandrede sig, og Ole Rømer i 1600-tallet, der fandt ud af at lyset har en bestemt fart. Derefter rejste vi ud i rummet med satellitter og andre rumfartøjer med danske stjernekameraer på. Der fortælles om planeter i andre solsystemer, de såkaldte exoplaneter, om lyde i stjernerne, om bjørnedyr på rumrejse og ikke mindst om Danmarks første astronaut, der selv har skrevet bogen *Min rumrejse.*

Bøgerne, som er en del af serien *Vild med Viden*, er målrettet de 5-10-12-årige børn, der hele tiden stiller spørgsmål og vil vide mere. De er skrevet af fagfolk i et let forståeligt sprog og med en høj grad af faglighed.

**På museum med forældre og bedsteforældre**

Bøgerne lægger op til besøg på danske observatorier og gåture på planetstier rundt om i Danmark.

De otte nye *Vild med Viden* bøger er udgivet i anledning af Astronomisk Selskabs 100 års jubilæum og har fået økonomisk støtte fra Aage og Johanne Louis-Hansens Fond.

**FAKTA OM VILD MED VIDEN**

* Bøgerne er både egnede til højtlæsning for de mindre børn og til de lidt ældre, der kan læse dem selv.
* Bøgerne er små hæfter i A6 format på 16 sider.
* De otte bøger er den 7. serie af fagbøger for børn, der udgives i serien *Vild med Viden*.
* Vejledende udsalgspris er 20 kr. pr. stk., alle otte i en serie 120 kr.

**KONTAKT**

Forlægger Lone Bruun: kontakt@forlagetepsilon.dk, tlf.: 21 75 75 81

Læs mere om de enkelte titler på vildmedviden.com ‒ Bøgerne kan købes på forlagetepsilon.dk

Følg med i de nye bogudgivelser – tilmeld dig nyhedsbrev på forlagetepsilon.dk